กรมฝนหลวงและการบินเกษตร ยังคงปฏิบัติการบินฝนหลวง ส่งผลให้มีฝนตกในพื้นที่การเกษตร
กรมฝนหลวงและการบินเกษตร ยังคงปฏิบัติการบินฝนหลวง ส่งผลให้มีฝนตกในพื้นที่การเกษตร นายสุรสีห์ กิตติมณฑล อธิบดีกรมฝนหลวงและการบินเกษตร กล่าวว่า วานนี้(31 พ.ค.63) มีการปฏิบัติการฝนหลวง 7 หน่วยปฏิบัติการ ทำให้หลายพื้นที่ของประเทศมีฝนตกในพื้นที่การเกษตร รวมทั้งยังเพิ่มปริมาณน้ำเก็บกักในพื้นที่ต่างๆ ด้วย อาทิ หน่วยปฏิบัติการฝนหลวงจังหวัดเชียงใหม่ ทำให้มีฝนตกเล็กน้อยบริเวณพื้นที่การเกษตร จังหวัดเชียงใหม่ ลำพูน พื้นที่ลุ่มรับน้ำเขื่อนภูมิพล จังหวัดเชียงใหม่  หน่วยปฏิบัติการฝนหลวงจังหวัดลพบุรี ทำให้มีฝนตกเล็กน้อยบริเวณพื้นที่การเกษตร จังหวัดนครสวรรค์ อุทัยธานี ชัยนาท ลพบุรี และพื้นที่ลุ่มรับน้ำบึงบอระเพ็ด จังหวัดนครสวรรค์  หน่วยปฏิบัติการฝนหลวงจังหวัดราชบุรี มีฝนตกเล็กน้อยถึงปานกลางบริเวณพื้นที่การเกษตร จังหวัดกาญจนบุรี สุพรรณบุรี และพื้นที่ลุ่มรับน้ำเขื่อนศรีนครินทร์ อ่างเก็บน้ำห้วยเทียน จังหวัดกาญจนบุรี หน่วยปฏิบัติการฝนหลวงจังหวัดขอนแก่น มีฝนตกเล็กน้อยบริเวณพื้นที่การเกษตร จังหวัดชัยภูมิและพื้นที่ลุ่มรับน้ำเขื่อนอุบลรัตน์ จังหวัดขอนแก่นขณะที่ หน่วยปฏิบัติการฝนหลวงจังหวัดนครราชสีมา ทำให้มีฝนตกเล็กน้อยบริเวณพื้นที่การเกษตร จังหวัดนครราชสีมา บุรีรัมย์ หน่วยปฏิบัติการฝนหลวงหัวหิน จังหวัดประจวบคีรีขันธ์ มีฝนตกเล็กน้อยถึงปานกลางบริเวณพื้นที่การเกษตร จังหวัดเพชรบุรี ประจวบคีรีขันธ์  และหน่วยปฏิบัติการฝนหลวงจังหวัดสุราษฎร์ธานี ทำให้มีฝนตกเล็กน้อยบริเวณพื้นที่การเกษตร จังหวัดสุราษฎร์ธานีและพื้นที่ลุ่มรับน้ำเขื่อนรัชชประภา จังหวัดสุราษฎร์ธานี